CELEX: 32021D1213
Language: bg
Date: 2021-07-13 00:00:00
Title: Решение (ЕС) 2021/1213 на Съвета от 13 юли 2021 година за сключване от името на Съюза на Споразумението под формата на размяна на писма между Европейския съюз и Република Аржентина съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз

26.7.2021   
               
               
                  BG
               
               
                  Официален вестник на Европейския съюз
               
               
                  L 264/1
               
            
         РЕШЕНИЕ (ЕС) 2021/1213 НА СЪВЕТА
         от 13 юли 2021 година
         за сключване от името на Съюза на Споразумението под формата на размяна на писма между Европейския съюз и Република Аржентина съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, втора алинея, буква а), подточка v) от него,
         като взе предвид предложението на Европейската комисия,
         като взе предвид одобрението на Европейския парламент (1)
         
         като има предвид, че:
         
                     (1)
                  
                  
                     Съгласно член XXVIII от Общото споразумение за митата и търговията (ГАТТ) от 1994 г. на 15 юни 2018 г. Съветът упълномощи Комисията да започне преговори с Република Аржентина относно пропорционалното разпределяне на тарифните квоти, включени в списъка CLXXV на ЕС, вследствие на оттеглянето на Обединеното кралство от Съюза.
                  
               
                     (2)
                  
                  
                     Преговорите с Аржентина приключиха на 5 февруари 2021 г. с парафиране съгласно член XXVIII от Общото споразумение за митата и търговията (ГАТТ) от 1994 г. на Споразумението под формата на размяна на писма между Европейския съюз и Република Аржентина във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз („Споразумението“).
                  
               
                     (3)
                  
                  
                     Споразумението беше подписано от името на Съюза на 10 май 2021 г., при условие че бъде сключено на по-късна дата в съответствие с Решение (ЕС) 2021/651 на Съвета (2).
                  
               
                     (4)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се от името на Съюза Споразумението под формата на размяна на писма между Европейския съюз и Република Аржентина съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Съюза (3).
         
         
            Член 2
            Председателят на Съвета извършва от името на Съюза уведомяването, предвидено в Споразумението (4).
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 13 юли 2021 година.
            
               
                  За Съвета
               
               
                  Председател
               
               A. ŠIRCELJ
            
         
         
            (1)  Одобрение от 23 юни 2021 г. (все още непубликувано в Официален вестник).
         
            (2)  Решение (ЕС) 2021/651 на Съвета от 19 април 2021 г. за подписването от името на Съюза на Споразумението под формата на размяна на писма между Европейския съюз и Република Аржентина съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз (ОВ L 135, 21.4.2021 г., стр. 1).
         
            (3)  Текстът на споразумението е публикуван на страница 3 от настоящия брой на Официален вестник.
         
            (4)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.